|  |  |  |  |  |
| --- | --- | --- | --- | --- |
|  |  | Vår dato: |  | Vår ref: |
|  |  | 14.03.2024 |  | 2024/4048 |
|  |  |  |  |  |
|  |  | Dykkar dato: |  | Dykkar ref: |
|  |  | «RefDato» |  | «Ref» |
|  |  |  |
| «Mottakernavn»«Adresse»«Postnr» «Poststed»«Kontakt» |  | Kontakt saksbehandlar |
|  |  | Mette Sømme, 51568735 |
|  |  |  |
|  |  |
|  |  |
|  |  |  |
|  |  |  |

# Utlysing - tilskot til symjeopplæring for nykomne minoritetsspråklege elevar 2024

Kunnskapsdepartementet vidareførar tilskotsordninga symjeopplæring for nykomne minoritetsspråklege elevar i 2024. Statsforvalteren i Rogaland har motteke kr 834 000 til føremålet.

Kommunen kan søkje om inntil kr 2 000for kvar elev. Andre kostnader må kommunen dekke sjølv. Tilskotet skal brukast i budsjettåret 2024. Søknadsfristen er 1. mai 2024.

Midlane skal stimulere kommunen til å gjere ein ekstra innsats slik at nykomne minoritetsspråklege elevar kan få meir og betre symjeopplæring. Mange nykomne minoritetsspråklege elevar har ikkje gjennomført symjeopplæring. Denne gruppa er overrepresentert i ulykker på grunn av manglande symjeferdigheiter. I læreplanen er det eit mål at elevane skal vere symjedyktige etter 4. årstrinn.

**Mål for ordninga**

Målet er å redusere risikoen for ulykker i samband med bading og å setje elevane betre i stand til å nå kompetansemåla i læreplanen.

**Kven kan søkje?**

Kommunar som har nykomne minoritetsspråklege barn og unge i grunnskolen og/eller nykomne minoritetsspråklege vaksne med rett til grunnskoleopplæring kan søkje om tilskot.

**Målgruppe**

Målgruppa er nykomne minoritetsspråklege barn og unge i grunnskolen og nykomne minoritetsspråklege vaksne med rett til grunnskoleopplæring. Omgrepet nykomne minoritetsspråkleg er ikkje konkret tidfesta, sjølv om det betyr ei viss avgrensing i tid. Det er kommunen sjølv som må definere om tilbodet er til det beste for eleven.

Andre elevar som ikkje kan symje eller ikkje har hatt høve til å delta i symjeundervisning, kan også delta i symjeopplæringa. Desse inngår *ikkje* i tildeling av midlar per elev og skal ikkjeførast opp i søknaden.

**Organisering og vilkår for tilskot**

* Kommunen vel sjølv korleis symjeopplæringa skal organiserast.
* Symjeopplæringa kan leggjast til skoletida eller etter skoletid.
* Fleire kommunar kan samarbeide om å etablere eit opplæringstilbod.
* Søknader som beskriv eit samarbeid mellom kommune og frivillige organisasjonar skal prioriterast.
* Heile tilskotet skal nyttast til aktivitetar relaterte til symjeopplæring.
* Kommunen kan søke om tilskot for eit kalenderår om gongen.
* Gutar og jenter skal få eit likeverdig tilbod.

**Søknadsfrist er 1. mai 2024**

I søknaden skal de m.a. opplyse om korleis de vil organisere symjeopplæringa, namn på skolar og tal på nykomne minoritetsspråklege elevar/vaksne som skal få symjeopplæring, kor mange timar opplæring de planlegg for, og kva beløp de søkjer om. Bruk søknadsskjemaet som ligg på Statsforvalteren sin [heimeside](https://www.statsforvalteren.no/nn/Rogaland/Tilskot/2024/05/symjeopplaring-for-nykomne-minoritetsspraklege-elevar-2024/) .

Vi ber om ein samla søknad frå kommunen til sfropost@statsforvalteren.no

**Tildeling og rapportering**

Vi sender ut svar seinast innan 1. juli 2024.

Etter gjennomført symjeopplæring skal kommunen rapportere kor mange nykome minoritetsspråklege elevar/vaksne som har gjennomført. Meir informasjon vil stå i tildelingsbrevet.

Nokre kommunar har fått overført tildelte midlar frå 2023 til 2024. Desse kommunane må sende rapport om gjennomført symjeopplæring før Statsforvalteren kan tildele nye midlar.

|  |  |  |
| --- | --- | --- |
| Med helsingHallgeir Bø (e.f.) ass. direktør |  | Mette Sømmerådgivar |

*Dokumentet er elektronisk godkjent*

Adresseliste:

|  |  |  |  |
| --- | --- | --- | --- |
| Eigersund kommune | Postboks 580 | 4379 | Egersund |
| Sandnes kommune | Postboks 583 | 4305 | Sandnes |
| Bjerkreim kommune | Postboks 17 | 4389 | Vikeså |
| Bokn kommune | Boknatun | 5561 | Bokn |
| Gjesdal kommune | Rettedalen 1 | 4330 | Ålgård |
| Haugesund kommune | Postboks 2160 | 5504 | Haugesund |
| Hjelmeland kommune | Vågavegen 116 | 4130 | Hjelmeland |
| Hå kommune | Rådhusgata 8 | 4360 | VARHAUG |
| Karmøy kommune | Postboks 167 | 4291 | KOPERVIK |
| Klepp kommune | Postboks 25 | 4358 | Kleppe |
| Kvitsøy kommune | Kommunehusveien 6 | 4180 | Kvitsøy |
| Lund kommune | Moiveien 9 | 4460 | Moi |
| Randaberg kommune | Pb 40 | 4096 | Randaberg |
| Sauda kommune | Postboks 44 | 4201 | Sauda |
| Sokndal kommune | Gamleveien 20 | 4380 | Hauge I Dalane |
| Sola kommune | Postboks 99 | 4097 | SOLA |
| Stavanger kommune | Postboks 8001 | 4068 | Stavanger |
| Strand kommune | Postboks 115 | 4126 | Jørpeland |
| Suldal kommune | Eidsvegen 7 | 4230 | Sand |
| Time kommune | Postboks 38 | 4349 | Bryne |
| Tysvær kommune | Postboks 94 | 5575 | Aksdal |
| Utsira kommune | Postboks 63 | 5547 | Utsira |
| Vindafjord kommune | Rådhusplassen 1 | 5580 | Ølen |